মুন্সীগঞ্জের শ্রীনগর উপজেলার রাঢ়িখাল ইউনিয়নে আঁখি আক্তার (৭) নামের এক শিশুকে হত্যা চেষ্টার ২ দিন পেরিয়ে গেলেও মামলা নেয়নি থানা। গত মঙ্গলবার দুপুরে দুর্বৃত্তরা তাকে হত্যার চেষ্টা করে বলে আাঁখির পরিবারের পক্ষ থেকে থানায় অভিযোগ দাখিল করা হয়। কিন্তু আজ বৃহস্পতিবার পর্যন্ত তা মামলা হিসেবে নেয়নি পুলিশ। শিশু আঁখি এখন হাসপাতালে মৃত্যুর সাথে পাঞ্জা লড়ছে। হাসপাতাল সূত্র জানিয়েছে, তার অবস্থা আশঙ্কাজনক। সে হাতারপাড়া সরকারি প্রাথমিক বিদ্যালয়ের ২য় শ্রেণীর ছাত্রী।